Irabazi arte! (telesaila)

Irabazi arte! ETB 1eko nerabeentzako telesaila da, Pausoka Entertainment ekoiztetxeak eta EiTBk ekoitzia. Euskaraz emititzen da, ostiraletan 21:00ean, Go!azen telesailaren ordutegi berean.

Karetako abestia Chill Mafia kolektibo nafarreko Irenek, Kiliki Frexkok eta Suneok egin zuten.

2020-2021 ikasturtean Go!azen 7.0 denboraldiak beherakada nabarmena jasan zuen. Audientzia datuak jaitsi ziren eta ondorioz Euskal Telebistak, B plan modura, gazteentzako beste fikzio bat martxan jartzea erabaki zuen. Horrela, hurrengo ikasturtean (2021-2022), euskarazko bi fizkio eman ziren ETB 1en: Go!azen 8.0 eta Irabazi arte! telesailaren lehenengo denboraldia. Irabazi arte! 2022ko otsailaren 11an estreinatu zen. eta 2022ko apirilaren 1ean bukatu.

Ikasturte hartan, bai Go!azen 8.0k eta baita Irabazi arte!-ren lehenengo denboraldiak ere audientzia datu onak izan zituzten. Ondorioz, hurrengo urtean ere bi fikzioek aurrera jarraitu zuten, A eta B planek.

Bigarren denboraldia 2023ko otsailaren 10ean estreinatu zen eta audientzia datu onak eskuratu zituen. Urte horretako Go!azen 9.0 denboraldiak baino audientzia hobea izan zuen.

Sinopsia 

Kataluniatik Euskal Herrira itzultzen den familia baten istorioa kontatzen du. Familiako alabak futbolean jokatzen zuen Katalunian, eta Euskal Herrian hala jarraituko du. Erronka berriak izango ditu Arenek, aitonarekin bizitzera eta lagun berriak egitera ohitu beharko du, amaren galera gainditzen duen bitartean. Baina, batez ere, askoren aurreiritzien aurka jardun beharko da, herriko lehen nesken futbol-taldea sortu ahal izateko.

Denboraldiak

Audientzien eboluzioa (2 denboraldiak)

Atalak eta audientziak

1. denboraldia (2022)

2. denboraldia (2023)

Aktoreak eta pertsonaiak 
 Sua Enparantza: Arene Lizarralde
 Alvaro Garayaldeː Peio Lizarralde, Arene eta Liliren aita
 Jose Ramon Soroizː Jose Mari Lizarralde, Peioren aita eta Arene eta Liliren aitona
 Joana Garitanoː Lili Lizarralde, Areneren ahizpa txikia
 Nahia Silleroː Nora
 Ane Gamendiaː Itsaso Zabalegi
 Ane Iturrateː Leire
 Ainhoa Azpitarteː Olatz
 Aritz Basterraː Jon, Learo Futbol Taldeko aurrelaria
 Ibai Ugarteː Amets Zabalegi, Learo Futbol Taldeko erdilaria. Martxeloren semea eta Itsasoren neba.
 Ander Roviraː Gorka, Learo Futbol Taldeko atezaina
 Patricia Urrutiaː Ane Aranburu, Noraren ama eta Peioren lankidea Learo Irratian
 Eriz Alberdiː Martxelo Zabalegi, haragi-enpresa baten jabea eta Learo Futbol Taldeko lehendakaria. Amets eta Itsasoren aita.
 Tessa Andonegiː Idoia, institutuko zuzendaria eta irakaslea
 Iker Galartzaː Jose Luis Larrauri "Larra", Learo Futbol Taldearen aurreko entrenatzailea
 Joan Bailador: Malen, Liliren gelakidea (2. denboraldia)
 Nahia Lacalle: Esti, nesken taldeko jokalari berria (2. denboraldia)
 Iñigo Larrinaga: Mikel, Aneren bikotekide ohia eta Noraren aita (2. denboraldia)
 Dorleta Urretabizkaia: Eunate, Learo Futbol Taldeko entrenatzaile berria  (2. denboraldia)

Erreferentziak

Kanpo estekak 

ETB1eko saioak
Euskal Herriko telesailak
Euskal Telebistan emititutako telesailak
Euskaraz egindako telesailak